मुस्लिम धर्म से ताल्लुक रखने वाले आमिर ने अपनाया सनातन धर्म, 51 कुंडीय महायज्ञ में की घोषणा
दिल्ली के कर्दमपुरी निवासी 'आमिर' अब अभय त्यागी बन गए हैं। मुस्लिम धर्म से ताल्लुक रखने वाले आमिर ने बीते रविवार को लोनी के रामलीला मैदान में हुए 51 कुंडीय महायज्ञ के दौरान संतों की उपस्थिति में स्वेच्छा से 'सनातन धर्म' को अपना लिया।
दिल्ली के कर्दमपुरी निवासी 'आमिर' अब अभय त्यागी बन गए हैं। मुस्लिम धर्म से ताल्लुक रखने वाले आमिर ने बीते रविवार को लोनी के रामलीला मैदान में हुए 51 कुंडीय महायज्ञ के दौरान संतों की उपस्थिति में स्वेच्छा से 'सनातन धर्म' को अपना लिया। अब 10 अप्रैल को डासना मंदिर में महंत उनका जनेऊ संस्कार करेंगे। हिंदू धर्म अपनाने के बाद आमिर ने बताया कि वह हिंदू धर्म से काफी प्राभावित हैं और काफी समय से इस धर्म को अपनना चाहते थे। आमिर की इस घोषणा के बाद बीजेपी युवा मोर्चा के जिलाध्यक्ष हिमांशु शर्मा ने आमिर को चंदन का टीका लगाकर और सनातन धर्म का अंगवस्त्र पहनाकर सनातन धर्म में शामिल कराया। वहीं त्यागी महासभा के अध्यक्ष धर्मेंद्र त्यागी ने आमिर को अपना गोत्र प्रदान करते हुए उनका नाम 'अभय त्यागी' रखा।बता दें, हिंदू नववर्ष के मौके पर लोनी के रामलीला मैदान में 51 कुंडीय महायज्ञ का आयोजन किया गया था। सुबह 9 बजे शुरू हुआ महायज्ञ दोपहर 12 बजे पूर्ण आहुति के साथ संपन्न हुआ। इस अवसर पर दिल्ली निवासी आमिर ने हिंदू धर्म अपनाने की घोषणा की। आमिर ने कहा कि धर्म बदलने के लिए उनपर कोई दबाव नहीं डाला गया। वह स्वेच्छा से इस धर्म को अपना रहे हैं। उनके पूर्वज भी सनातनी हिंदू थे।